**Natječaj**

**za upis na sveučilišni poslijediplomski doktorski studij Književnost i kulturni identitet u ak. god. 2013/2014.**

Sveučilište Josipa Jurja Strossmayera u Osijeku, Filozofski fakultet u Osijeku raspisuje natječaj za upis na sveučilišni poslijediplomski doktorski studij Književnost i kulturni identitet, znanstveno područje humanističkih znanosti, polje filologija, grana teorija i povijest književnosti.

**Uvjeti upisa na studij:**

**I.** Doktorski studij mogu upisati:

1. Pristupnici koji imaju završen koji fakultet iz područja humanističkih znanosti

2. Pristupnici koji posjeduju diplomu magistra znanosti iz područja humanističkih znanosti

3. Pristupnici koji su odslušali koji magistarski studij i položili sve propisane ispite

Ukoliko se pojave kandidati izvan navedenih kategorija njihov će status pojedinačno rješavati Povjerenstvo za stjecanje doktorata znanosti.

**II.** Pristupnici za upis na studij moraju imati prosjek ocjena 4,0. Pristupnici s nižim prosjekom mogu se upisati iznimno, uz preporuke dvaju sveučilišna nastavnika i na temelju odluke Povjerenstva za stjecanje doktorata znanosti.

**III.** Pristupnici moraju aktivno vladati najmanje jednim stranim jezikom, a pretpostavlja se i primarna upućenost u rad s računalom.

**IV.** Pristupnici iz inozemstva mogu se upisati na studij ako su završili humanistički studij na inozemnom visokom učilištu, uz preporuke dva sveučilišna nastavnika i na temelju odluke Povjerenstva za stjecanje doktorata znanosti.

**V.** Školarina po semestru: 10.000,00 kuna.

**Prijavi za upis treba priložiti:**1. diplomu o završenom studiju (ili ovjerenu presliku)
2. presliku domovnice i rodnoga lista
3. dvije fotografije (4x6)
4. odluku poslodavca o plaćanju studija (ukoliko polaznik sam ne plaća studij)

5. prijepis ocjena
6. molbu

Poslijediplomski doktorski studij traje tri godine, odnosno šest semestara, a završetkom studija stječe se 180 ECTS bodova i akademski stupanj doktora znanosti iz znanstvenog područja humanističkih znanosti, polje filologija, grana teorija i povijest književnosti.

Natječaj je otvoren do 25. rujna 2013.

Sve obavijesti mogu se dobiti u studentskoj službi Filozofskoga fakulteta u Osijeku osobno ili telefonski (031/494-645) te elektroničkom poštom od stručne referentice za poslijediplomske studije Ivane Vinko, dipl. prav. (ivinko@ffos.hr).

Opis studija može se vidjeti na službenoj stranici Filozofskoga fakulteta u Osijeku (<http://www.ffos.hr>).

Prijave dostaviti na adresu: Filozofski fakultet u Osijeku, Lorenza Jägera 9, 31 000 Osijek (s naznakom: doktorski studij Književnost i kulturni identitet).